นิกเกอิปิดบวก 78.88 จุด หลังเยนอ่อนหนุนหุ้นส่งออก
นิกเกอิปิดบวก 78.88 จุด หลังเยนอ่อนหนุนหุ้นส่งออก
28 พ.ค. 2558

ดัชนีนิกเกอิตลาดหุ้นโตเกียวปิดบวกในวันนี้ โดยดัชนีนิกเกอิปรับขึ้น 78.88 จุด หรือ 0.39% ปิดที่ 20,551.46 จุด ทำสถิติปิดในแดนบวกติดต่อกัน 10 วันทำการเป็นครั้งแรกในรอบกว่า 27 ปี เนื่องจากเงินเยนที่ยังคงอ่อนค่าเมื่อเทียบกับดอลลาร์สหรัฐได้ช่วยหนุนหุ้นกลุ่มส่งออกให้ดีดตัวขึ้น นอกจากนี้ การพุ่งขึ้นของตลาดหุ้นสหรัฐและยุโรปเมื่อคืนนี้ยังช่วยให้บรรยากาศการซื้อขายในตลาดหุ้นโตเกียวเป็นไปอย่างคึกคักด้วย